Arutelu:Karl Ast

message: Karl Ast Rumori elukäik
19. veebruar 1886   sündis Orava vallas Päevakeste talus. Perekonnanimi tuleneb Burtnieki järve ja kihelkonna eesti- ja saksakeelsest nimetusest, sest Karl Asti esiisa saabus 19. sajandi alguses sealt põgenikuna Kagu-Eestisse.
Õppis Kahkva külakoolis, Lokuta külakoolis, Vastseliina mõisakoolis, Petseri ministeeriumikoolis, Hugo Treffneri Gümnaasiumis.
1903   kasutas ajalehes Uudised esimest korda pseudonüümi Rumor. Kirjutas noorpõlves ka luuletusi.
1904   rändas Petserist Tveri, Samaarasse ja Saraatovisse, läbides suure osa teekonnast jalgsi.
1905   vangistati Riias revolutsiooniliste lendlehtede trükkimise katse pärast viieks kuuks, hoiti Jelgava vanglas.
1905   lõpul vabanes; põgenes karistussalkade eest Peterburi ja Soome kaudu Šveitsi, kust naasis salaja järgmise aasta kevadel. Kirjutas siin kaastöid Vaatlejale ja Sõnumetele.
1907...1910   vangistati osalejana mässu korraldamises sõjalaeval "Pamjat Azova" ning viibis neli aastat Tallinna, Tartu ja Riia vanglais. 
Seejärel tegutses ajakirjanikuna Tallinna Päevalehe, Tartu Päevalehe, Peterburi Pealinna Teataja toimetuses, reisis Vahemere mail ja Põhja-Aafrikas. Abiellus Soomes Alma Aniga.
1911   ilmus (vanglas kirjutatud) esimene novellikogu „Sääsed tormis“.
1915...1917   pääsemaks Esimeses maailmasõjas rindele saatmisest, asus vabatahtlikult rindetaguseks ametnikuks (teenis ka Valgevenes).
1917   käis seoses poliitilise tegevusega Kaukaasias. Perre sündis tütar Iiris. Pärast 1917. a revolutsiooni oli tegev sotsiaaldemokraatide erakonnas.
1917...1933   oli Ajutise Maanõukogu (Maapäeva), Asutava Kogu ja kõikide riigikogude liige, Sotsiaaldemokraatliku Tööliste Partei liider ja lühikest aega Eesti Kirjanikkude Liidu esimees.
1919   töö- ja hoolekandeministri kohusetäitja. Ilmus kogumik „Tuled sügisöös“ (sh „Põlevad laevad“).
1920   perre sündis poeg Orvo.
1924...1925   (pärast kommunistlikku mässu) portfellita minister.
1926   ilmus novellikogu „Mürgine vili“.
1928   valmis draama „Valge naine“ (lavastati kolm korda), ilmus novellikogu „Sammud kaduvikku“.
1929   ilmus novellikogu „Kui Saara naerab“.
1930   reisis Kultuurkapitali kirjanduse sihtkapitali toel Indiasse ja Tseilonile. 
Vaikival ajastul 1934...1940   suundus valitseva võimu heakskiidul ja rahastamisel pagulusse, elas kaks aastat Marokos, reisis rändava ajakirjanikuna Euroopas, Põhja-Aafrikas, Jaapanis, sõjast haaratud Hiinas ja kirjutas reisikirju. Esindas Pariisis Eesti Telegraafi Agentuuri. Pärast lahutust abiellus Pariisis oma eksnaise sugulase Leili Abramiga.
1939...1941   oli Eesti Vabariigi pressiatašee Rootsis.
1943   ilmus sotsiaalpoliitiline traktaat „Kahe tule vahel“ („Peatükke eesti rahva iseseisvuse võitlusest sakslaste ja venelaste vallutamise püüete vastu“).
1941...1958   oli Eesti Vabariigi konsul Brasiilias Rio de Janeiros. Kirjutas kaastöid ajakirjale Tulimuld.
1953   ilmus novellikogu „Uned ja mured“.
1958...1961   elas Kanadas Montrealis.
1960   ilmus romaan „Krutsifiks“. 
Alates 1961 elas New Yorgis. Kirjutas kaastöid seal ilmuvale ajalehele Vaba Eesti Sõna.
1963 ja 1965   ilmusid mälestusteraamatu „Aegade sadestus“ esimene ja teine osa.
1971   ilmus miniatuuriraamat „Liivakella all“.
9. juuli 1971   suri New Yorgis. Tema eluaastad kattuvad Friedebert Tuglase eluaastatega.
replies: text: See siin tuleb artiklisse integreerida. Andres 16. detsember 2008, kell 19:57 (UTC)

message: 25. märtsil 1939. a.
Nimetan Karl Ast'i Eesti aukonsuliks Sao Paulosse, tegevuspiirkonnaga Sao Paulo osariik, arvates patendi väljaandmise kuupäevast.
Konsulaarseaduse § 8 põhjal annan aukonsul K. Ast'ile sama seaduse §§ 60–64 ettenähtud passide andmise ja pikendamise, viisade andmise, tõlgete tegemise ja tõestamise ning dokumentide legaliseerimise õigused.
Konsulaadi ülevalpidamise kulude katteks luban aukonsul K. Ast'il jätta endale kuni easpidise korralduseni kõik konsulaarmaksude tariifi põhjal laekuvad tulud.
Leo Sepp<BR>
Välisministri k.t.
http://www.ra.ee/dgs/browser.php?tid=68&iid=110700241898&img=ERA0957_014_0000564_00004_m.png&tbn=1&pgn=1&ctr=0&dgr=0&lst=2&hlx=&hly=&hlw=&hlh=&hash=5bbe17ab116b04386e4bff8b9d7b6822 --Kontra 16. veebruar 2010, kell 13:45 (UTC)
replies: text: Lingi vaatamiseks on tarvis kasutajatunnust ja salasõna. Andres 16. veebruar 2010, kell 16:54 (UTC)
replies: text: : On tasuta ja igaüks võib endale teha. --Kontra 17. veebruar 2010, kell 10:08 (UTC)
thread_title:  Käsk nr. 4721. 

message: Korduval kontrollimisel on leitud, et järgnev välislink ei tööta. Kontrolli selle toimimist ja vajadusel paranda vigane link. Kategooria:Katkiste linkidega artiklid
* http://www.ilmamaa.ee/files/pdfs/2007/Ast%20Rumor%20luh.pdf
** In Karl Ast on 2013-06-24 11:36:36, 404 Not Found
** In Karl Ast on 2013-07-06 06:34:17, 404 Not Found
--MastiBot (arutelu) 6. juuli 2013, kell 09:34 (EEST)
thread_title:  Katkine link 

message: Korduval kontrollimisel on leitud, et järgnev välislink ei tööta. Kontrolli selle toimimist ja vajadusel paranda vigane link. Kategooria:Katkiste linkidega artiklid
* http://www.ilmamaa.ee/files/pdfs/2008/Ast2_laasidalaas%20lyh.pdf
** In Karl Ast on 2013-06-24 11:36:36, 404 Not Found
** In Karl Ast on 2013-07-06 06:34:27, 404 Not Found
--MastiBot (arutelu) 6. juuli 2013, kell 09:34 (EEST)
thread_title:  Katkine link 2